**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona**:

Ministerstvo hospodárstva Slovenskej republiky

1. **Názov návrhu zákona**:

Návrh zákona o dohľade nad uplatňovaním náležitej starostlivosti v dodávateľskom reťazci dovozcov dovážajúcich cín, tantal a volfrám, ich rudy a zlato s pôvodom v oblastiach zasiahnutých konfliktom a vo vysokorizikových oblastiach

1. **Predmet návrhu zákona je upravený v práve Európskej únie**:
2. *v primárnom práve*

Zmluva o fungovaní Európskej únie – článok 207 (SPOLOČNÁ OBCHODNÁ POLITIKA)

1. *v sekundárnom práve*
* Nariadenie Európskeho parlamentu a Rady (EÚ) 2017/821 zo 17. mája 2017, ktorým sa ustanovujú povinnosti náležitej starostlivosti v dodávateľskom reťazci dovozcov Únie dovážajúcich cín, tantal a volfrám, ich rudy a zlato s pôvodom v oblastiach zasiahnutých konfliktom a vo vysokorizikových oblastiach (Ú. v. EÚ L 130, 19. 05. 2017).

(gestor: MH SR a MF SR)

* Nariadenie Európskeho parlamentu a Rady (EÚ) č. 952/2013 z  9. októbra 2013, ktorým sa ustanovuje Colný kódex Únie (prepracované znenie) (Ú. v. EÚ L 269, 10. 10. 2013)v platnom znení*.*

(gestor: MF SR)

1. *v judikatúre Súdneho dvora Európskej únie*

- nie je upravený

1. **Záväzky Slovenskej republiky vo vzťahu k Európskej únii:**
2. lehota na prebranie príslušného právneho aktu Európskej únie, príp. aj osobitná lehota účinnosti jeho ustanovení:

1. január 2021

1. informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedení konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie:

bezpredmetné

1. informácia o právnych predpisoch, v ktorých sú uvádzané právne akty Európskej únie
už prebrané, spolu s uvedením rozsahu ich prebrania, príp. potreby prijatia ďalších úprav:

bezpredmetné.

1. **Návrh zákona je zlučiteľný s právom Európskej únie:**

úplne

Nariadenie (EÚ) 2017/821 ukladá všetkým členským štátom EÚ do 31. 12. 2020:

1. určiť orgány zodpovedné za primerané a účinné presadzovanie nariadenia (čl. 10 ods.1 nariadenia),
2. stanoviť pravidlá týkajúce sa porušení ustanovení nariadenia (čl. 16 ods. 1 nariadenia).

Tieto požiadavky sú obsahom predkladaného návrhu zákona.